Up-134/00
Datum: 2001-11-20T00:00:00.000+01:00
ecli: ECLI:SI:USRS:2001:Up.134.00
vrsta: posamični akt
zadeva: ustavna pritožba
objavljeno: Neobjavljeno | 20.11.2001
dokument: US21108
akt: Ustavna pritožba zoper sodbo Vrhovnega sodišča št. II Ips 306/99 z dne 13. 1. 2000 v zvezi s sodbo Višjega sodišča v Ljubljani št. II Cp 1868/98 z dne 24.2.1999 ter sodbo Okrajnega sodišča v Kamniku št. P 139/92 z dne 22. 9. 1998
resitev: nesprejem ustavne pritožbe
izrek: Ustavna pritožba zoper sodbo Vrhovnega sodišča št. II Ips 306/99 z dne 13. 1. 2000 v zvezi s sodbo Višjega sodišča v Ljubljani št. II Cp 1868/98 z dne 24.2.1999 ter sodbo Okrajnega sodišča v Kamniku št. P 139/92 z dne 22. 9. 1998

se ne sprejme.
stavek: Pavšalne, z ničimer utemeljene in žaljive navedbe pritožnika v ustavni pritožbi zadostujejo le za sklep, da z izpodbijano sodbo očitno niso bile kršene človekove pravice ali temeljne svoboščine pritožnika. Ustavno sodišče ustavne pritožbe zato ni sprejelo v obravnavo.
odlocitev: sklep
geslo: Nesprejem ustavne pritožbe, ker očitno ne gre za kršitev človekovih pravic ali temeljnih svoboščin.
podlaga: Zakon o Ustavnem sodišču (ZUstS), 1. al. 2. odst. 55. čl.
datum_vloge: 2000-04-16T22:00:00.000Z
datum_odlocitve: 2001-11-19T23:00:00.000Z

# Up-134/00

20. 11. 2001

## SKLEP

Ustavno sodišče je v postopku za preizkus ustavne pritožbe A. A. na seji senata dne 20. novembra 2001

sklenilo:

Ustavna pritožba zoper sodbo Vrhovnega sodišča št. II Ips 306/99 z dne 13. 1. 2000 v zvezi s sodbo Višjega sodišča v Ljubljani št. II Cp 1868/98 z dne 24.2.1999 ter sodbo Okrajnega sodišča v Kamniku št. P 139/92 z dne 22. 9. 1998 se ne sprejme.

### OBRAZLOŽITEV

V pravdnem postopku je bilo pritožniku (tedaj tožencu) naloženo plačilo odškodnine. V ustavni pritožbi pritožnik navaja, da je šlo v zadevi za organiziran konstrukt poniževanja in zavajanja. Meni, da bolečin tožnika, zaradi katerih mu je bila priznana odškodnina, ni bilo. Odločitev sodišč naj bi temeljila na krivem pričanju. Sodnica, ki je odločala v postopku na prvi stopnji, naj bi bila pristranska, in bi morala biti izločena, kar naj bi izhajalo tudi iz anonimnih dopisov, priloženih ustavni pritožbi. Sodišče naj ne bi smelo samo odločati o svoji izločitvi. Navaja, da Višje sodišče ni dojelo bistva njegove pritožbe, nad stališčem Vrhovnega sodišča, ki mu je očitalo nepošteno uporabo pravic pa je presenečen. Zatrjuje kršitev pravic iz 14., 22. in 23. člena Ustave.

Pavšalne, z ničimer utemeljene in žaljive navedbe pritožnika v ustavni pritožbi zadostujejo le za sklep, da z izpodbijano sodbo očitno niso bile kršene človekove pravice ali temeljne svoboščine pritožnika. Ustavno sodišče ustavne pritožbe zato ni sprejelo v obravnavo.

Senat Ustavnega sodišča je sprejel ta sklep na podlagi prve alinee drugega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.

Predsednik senata:

dr. Lojze Ude